दरभंगा : मैथिली फिल्म अकादमी केँ तत्वावधानमे बीतल बुधदिन एकटा बैसार जीएम रोड लग गीत आ नाटक प्रभाग परिसरमे भेल। एहिमे 2 आ 3 मार्च केँ होमयवला दू दिवसीय मैथिली फिल्म महोत्सवक तैयारीक समीक्षा कएल गेल। बैसारक अध्यक्षता करैत शशिमोहन भारद्वाज कहलनि जे मैथिली फिल्मक इतिहासमे इ पहिल मौका होएत जखन मैथिली फिल्म महोत्सवक आयोजन होएत जाहिमे दर्जन भरि मैथिली फिल्मक प्रदर्शन कएल जाएत। ओ बतौलनि जे तैयारी अंतिम चरण अछि। फेस्टिवलमे सक्रिय मिथिला क्षेत्रक नामचीन कलाकार अऔताह। मैथिली सिनेमा निर्माण, वितरण, प्रोत्साहन आदि विषय पर मंथन कएल जाएत। अखनुका स्थितिमे नीक भविष्यक रस्ता ताकल जाएत। एहि फेस्टिवलमे दुलरुआ बाबू, सस्ता जिनगी महग सेनूर, दुलरुआ बाबू आदि हिट मैथिली फिल्मक प्रदर्शन ऐतिहासिक दरबार हालमे कएल जाएत। बैसारमे शंभुनाथ झा, रुद्र नारायण मंडल, अमित अविचल, हेमेँद्र लाभ संगे बहुतो लोक उपस्थित छलथि।
 पूर्णिया सदर अस्पताल परिसरमें ₹ 600 करोड़ टकाक लागत सँ 500 बेड बला मेडिकल कॉलेज खुजत। एकरा लेल अस्पताल प्रशासन वार्डक प्लाटिंग शुरू कए देने अछि। अस्पतालमें अवैध कब्जेधारक सभके दू दिनमें हटेबाक निर्देश देल गेल अछि। मार्च मासक पहिल हफ्तामें प्रस्ताव सरकारके पठाओल जाएत।
 मेडिकल कॉलेज खोलए लेल आवश्यक 25 एकड़ भूमि पूर्णिया सदर अस्पताल लग उपलब्ध अछि।
 सिविल सर्जन डॉ. रामचरित्र मंडल जनओलाह, मेडिकल कॉलेज बनेबाक प्रक्रियाक तहत अस्पताल परिसरक्र अवैध कब्जा सँ मुक्त कराबए लेल कार्रवाई शुरू कए देल गेल अछि । सदर अस्पातल लग जेतबा जमीन अछि, ओहिंमें मेडिकल कॉलेज खोलएमें कोनो तरहक कठिनाई नञिं होएत। मेडिकल कालेजक निर्माण पर छओ सौ करोड़ टका खर्च आओत। जेहिंमें सँ दू सौ करोड़ टका भारत सरकार देत, आ शेष राशि बिहार सरकार लगाओत।
 सीतामढ़ी : सीतामढ़ी-आनंद विहार केँ बीच चलय वाली 14006 लिच्छवी एक्सप्रेस पर एक महिनाक ब्रेक लागि गेल अछि। एहि ट्रेन केँ विभाग 16 मार्च धरि लेल रद्द कऽ देलक अछि। बताबी जे कुहेसक कारणे इ ट्रेन 29 दिसंबर सऽ स्थगित अछि। 19 फरवरी सऽ फेर एकरा चलेबाक छल मुदा एकाएक फेर एकरा रद्द कऽ देलक।
 अखुनका समयमे कुहेस नहि लगैत अछि। पैघ दूरीक ट्रेन लगभग ससमय चलि रहल अछि तखन एहि ट्रेन केँ कियैक रद्द कएल गेल इ बात कियौ नहि बुझि रहल अछि। मार्चक अंतमे होली अछि आ ताहि लेल दिल्ली सऽ आबय वाली ट्रेनमे वेटिँग टिकट तक नहि भेट रहल अछि।
 अखुनका समयमे कुहेस नहि लगैत अछि। पैघ दूरीक ट्रेन लगभग ससमय चलि रहल अछि तखन एहि ट्रेन केँ कियैक रद्द कएल गेल इ बात कियौ नहि बुझि रहल अछि। मार्चक अंतमे होली अछि आ ताहि लेल दिल्ली सऽ आबय वाली ट्रेनमे वेटिँग टिकट तक नहि भेट रहल अछि।
 भागलपुर : भागलपुर प्रमंडल विकास अभियान समितिक तत्वावधानमे उच्च विद्यालय, सबौरमे बैसार भेल जाहिमे निर्णय लेल गेल जे सबौरमे केंद्रीय कृषि विश्वविद्यालय स्थापना करबाक मांग समवेत स्वरमे कएल गेल। समितिक अध्यक्ष भूदेव मंडलक अध्यक्षतामे भेल बैसारमे केंद्रीय विवि स्थापनाक लेल सभटा शक्ति लगेबाक आह्वान कएल गेल संगे नवगछिया, मुंगेर आ भागलपुरक लोकसभ केँ आंदोलन लेल एकजुट करबाक अपील कएल गेल। एहि मौका पर रामाधार सिंह, शुकदेव सिंह, हरे राम राय, धनुषधारी यादव, अयोध्या यादव, शंकर मंडल, विष्णु राम, सुनील यादव, सुमंत यादव संगे बहुते लोकसभ बैसार केँ संबोधित केलनि।
 जयनगर/मधुबनी : जयनगर नागरिक मंच द्वारा जयनगर रेलवे टीसन परिसरमे 4 फरवरीसँ शुरु भेल धरना-प्रदर्शन सोमदिन जारी रहल। मंचक संयोजक रामप्रसाद राउतक नेतृत्वमे 15म दिनक धरनामे डा. कमलकांत झा संगे बहुतो लोक अप्पन संबोधनमे नागरिक मंच द्वारा उठाओल गेल सभटा मांगक पूरा करबाक जोरदार ओकालति केलनि। वक्ता जयनगर समस्तीपुर रेलखंडक संगे मिथिला क्षेत्रक भारतीय रेल द्वारा उपेक्षा कएल जएबाक आरोप लगाबैत आंदोलन करैत रखबाक निर्णय लेल गेल। वक्ता लोकनि कहलनि जे स्थिति इ अछि जे 5 बरखमे जयनगरमे वाशिंग पीटक निर्माण नहि भऽ सकल अछि। संयोजक रामप्रसाद राउत अप्पन संबोधनमे कहलनि जे जावत धरि पूर्व मध्य रेलवे प्रशासन मांग केँ पूरा करबाक प्रति सार्थक पहल नहि करत तावत धरि धरना-प्रदर्शन जारी रहत। ओ दुनू देशक सीमावर्ती क्षेत्रक लोकसभ द्वारा आंदोलन केँ भेटि रहल नीक जनसमर्थन लेल लोकसभक धन्यवाद देलनि संगे फेर कहलनि जे मांग पूरा होएबा धरि आंदोलन जारी रहत।
 सौराठ/मधुबनी : सौराठमे मिथिला पेँटिँग इंस्टीट्यूट खोलबाक तैयारी शुरु भऽ गेल अछि। एहि लेल बीतल शनि केँ भूटानक पूर्व राजदूत आ मुख्यमंत्रीक सांस्कृतिक सलाहकार पवन वर्मा आ पूर्व विधान पार्षद संजय झा मधुबनी पहुंचल छला। ओ सौराठ जा ओहि स्थानकेँ देखला जतय इंस्टीट्यूट खोलबाक अछि। ओकरा बाद इ सभ जितवारपुर आ रांटी गाम गेला आ कलाकार द्वारा बनाओल गेल मिथिला पेँटिँग देखलनि।
 बादमे रांटीमे ग्राम विकास परिषद्क कार्यालयमे श्री वर्मा बतौलनि जे हुनका मुख्यमंत्री द्वारा पठाओल गेल अछि। मिथिला पेँटिँग केँ अंतरराष्ट्रीय मानचित्र पर अनबा लेल सौराठमे मिथिला पेँटिँगक इंस्टिट्यूट खुजत जेकरा डिम्ड यूनिवर्सिटी सऽ जोड़ल जाएत। एहिसँ मिथिला पेँटिँगक बाजार बढ़त आ कला केँ एकटा पैघ मंच भेटत संगे लोकक आमदनी सेहो बढ़त। संजय झा कहलनि जे मिथिलाक लेल मिथिला पेँटिँग इंस्टीट्यूट एकटा पैघ उपलब्धि होएत। एहिसँ कलाकार सभकेँ जतय रोजगार भेटत ओतय जिलामे पर्यटन उद्योग केँ नव दिशा भेटत। मौका पर मधुबनी डीएम, एसपी संगे बहुतो अधिकारी उपस्थित छलथि।
 बादमे रांटीमे ग्राम विकास परिषद्क कार्यालयमे श्री वर्मा बतौलनि जे हुनका मुख्यमंत्री द्वारा पठाओल गेल अछि। मिथिला पेँटिँग केँ अंतरराष्ट्रीय मानचित्र पर अनबा लेल सौराठमे मिथिला पेँटिँगक इंस्टिट्यूट खुजत जेकरा डिम्ड यूनिवर्सिटी सऽ जोड़ल जाएत। एहिसँ मिथिला पेँटिँगक बाजार बढ़त आ कला केँ एकटा पैघ मंच भेटत संगे लोकक आमदनी सेहो बढ़त। संजय झा कहलनि जे मिथिलाक लेल मिथिला पेँटिँग इंस्टीट्यूट एकटा पैघ उपलब्धि होएत। एहिसँ कलाकार सभकेँ जतय रोजगार भेटत ओतय जिलामे पर्यटन उद्योग केँ नव दिशा भेटत। मौका पर मधुबनी डीएम, एसपी संगे बहुतो अधिकारी उपस्थित छलथि।
 रोसड़ा/समस्तीपुर : मिथिलाक बेटी अपना केँ कम नहि बुझथि। जौँ आहां लग आत्मविश्वास अछि तऽ आहां जे करब ओहिमे अहांके सफलता भेटत। एतुक्का बेटी UPSC आ IIT मे अपन परचम लहरा रहल छथि। लड़की केँ शिक्षाक प्रति जागरुक रहबाक चाही। हुनका आगू बढ़बा लेल डेग बढ़ाबैत रहबाक चाही। इ बात मिस यूनिवर्समे अंतिम 16 मे जगह बनाएय वाली शिल्पा सिँह कहली।
 ओ देशमे लड़की पर भऽ रहल अत्याचारक भर्त्सना केलनि। ठीके पूछी तऽ हमरो आब सड़क पर असगर जाइत डर लगैत अछि। शिल्पा कहली जे हमरा अनुसारे बलात्कारीकेँ फांसीक सजा होएबाक चाही। शिल्पा अंग्रेजी भाषाक एडवांटेज केँ सांझा करैत कहली जे लास बेगासक मंच पर एकर फायदा भेटल। बहुतो प्रतिभागी केँ अंग्रेजी नहि जनबा सऽ दिक्कत भेल छल मुदा अहांक आत्मविश्वास सबसँ पैघ चीज अछि।
 ओ देशमे लड़की पर भऽ रहल अत्याचारक भर्त्सना केलनि। ठीके पूछी तऽ हमरो आब सड़क पर असगर जाइत डर लगैत अछि। शिल्पा कहली जे हमरा अनुसारे बलात्कारीकेँ फांसीक सजा होएबाक चाही। शिल्पा अंग्रेजी भाषाक एडवांटेज केँ सांझा करैत कहली जे लास बेगासक मंच पर एकर फायदा भेटल। बहुतो प्रतिभागी केँ अंग्रेजी नहि जनबा सऽ दिक्कत भेल छल मुदा अहांक आत्मविश्वास सबसँ पैघ चीज अछि।
 जनकपुरधाम : नाटक संग्रह चौआरिक शुक्रदिन एक समारोहबीच विमोचन कएल गेल अछि । राष्टीय मानव अधिकार आयोगक अध्यक्ष केदारनाथ उपाध्याय स्थानीय सीता पैलेस होटलमे विमोचन कएलन्हि अछि। परमेश्वर कापडि द्वारा लिखित ओ नाटक संग्रहमे लेबलैया हिलोरि कऽ, एलै परीक्षा, बोनिपर आ लिलामे गिला काण्ड नाटक रहल अछि। इ किताब विद्यापति पुरस्कार कोषसँ पुरस्कृत अछि। नाटक संग्रहके विमोचन करैत अध्यक्ष उपाध्याय कहलन्हि मैथिली बहुत समृद्धभाषा अछि एकर विकासक लेल सरकारक ध्यान देब आवश्यक अछि। नेपाली आ मैथिली साहित्यकार बीच साहित्य आदान प्रदान पर जोड़ दैत ओ कहलन्हि एहिसँ दुनू भाषाके फाइदा हएत। समारोहमे नेपाल पत्रकार महासंघ धनुषाक अध्यक्ष रामअशिष यादव मैथिलीके साहित्यिक नाटक नहि मञ्चीय नाटकके आवश्यकता रहल उल्लेख कएलन्हि। मैथिली भाषामे पुस्तक प्रकाशनक क्रममे भेल वृद्धिक प्रशंसा करैत ओ कहलन्हि संस्थागत रुपमे प्रकाशन संस्था कोना स्थापना कएल जाए ताहि पर काज करबाक आवश्यकता रहल अछि। पोथीक लेखक परमेश्वर कापडिके सभापतित्वमे भेल ओ समारोहमे विद्यापति पुरस्कार कोषक सदस्य सचिव श्याम सुन्दर शशि विद्यापति पुरस्कारकोष आलेख पर पुरस्कार दऽ नव लेखककेँ प्रोत्साहन देबएके काज कऽ रहल जानकारी देलन्हि। चौआरि नाटक धियापुताक लेल बहुत ज्ञानवर्धक रहल सेहो ओ चर्चा कएलन्हि। कार्यक्रमक सञ्चालन घनश्याम मिश्र कएने छलथि। (रिर्पोट : सुजीत कुमार झा)
देवघर : झारखंड सरकारक नागर विमानन विभाग श्रावणी मेला लेल किछु नव करबामे लागल अछि। भक्तगण बाबा बैद्यनाथक हवाई दर्शन कऽ सकता। देवघरक हवाई पट्टी सऽ 500 रुपयामे एक भक्त केँ बाबा मंदिरक एक बेर परिक्रमा कराओल जाएत। इहो संभव अछि जे श्रद्धालु सुल्तानगंज सऽ हेलिकॉप्टर सऽ देवघर पहुंचि सकैत छथि। विभागीय सचिव सजल चक्रवर्ती एकर जानकारी देलनि। इ सेवा हैलीबम केँ नामे चिन्हल जाएत।
 भरि दिनमे लगभगि पांच सौ यात्री केँ इ सुविधा उपलब्ध कराएल जाएत। सुल्तानगंज सऽ देवघरक बीच सेवा ओहन लोककेँ ध्यानमे राखि कऽ शुरू कएल जाएत जिनका चलबामे दिक्कत अछि, मुदा ओ बाबाधाम जेबाक इच्छुक छथि। सचिव केर कहब अछि जे देवघर एयरपोर्ट पर सभटा इंतजाम होएत।
 भरि दिनमे लगभगि पांच सौ यात्री केँ इ सुविधा उपलब्ध कराएल जाएत। सुल्तानगंज सऽ देवघरक बीच सेवा ओहन लोककेँ ध्यानमे राखि कऽ शुरू कएल जाएत जिनका चलबामे दिक्कत अछि, मुदा ओ बाबाधाम जेबाक इच्छुक छथि। सचिव केर कहब अछि जे देवघर एयरपोर्ट पर सभटा इंतजाम होएत।
 कहिया धरि जीबत खगड़ियाक प्रसिद्ध लहठी उद्योग ?
 खगड़िया : मिथिला टा नहि देशक पैघ क्षेत्रमे लाहक चूड़ी केँ सुहागक प्रतीक मानल गेल अछि। कनिया केँ कांचक बदले लाहक चूड़ी अर्थात लहठी पहिराबयक प्रथा अखनो अछि। एहि लेल ग्रामीण इलाकामे लहठी बनाबयमे एतुक्का कारीगर लागल छलथि। बताबी जे कहियो जिलाक मानसी बाजारमे निर्मित लहठीक एकटा अलग पहिचान छल। एतुक्का लहठीक मांग मिथिलाक बहुतो जिलामे छल। बेसी बिक्री होएबाक कारणे लहठी बनौनिहारक परिवारक भरण-पोषण आसानी सऽ भऽ जाइत छल। मांगलिक अवसर पर लोकसभ कारीगर केँ बजौबैथ छलथि मुदा आइ इ हाल अछि जे मात्र तीन-चार गोट परिवारे टा एहि पुश्तैनी धंधामे लागल छथि। जयपुरी लहठी केँ बाजारमे उतरलाक संगे कच्चा मालक दाम बहुत बेसी बढ़ि गेल जाहिसँ कारोबार पर असरि पड़ल। डिजाइन आमजगूत दुनू कारणेँ सऽ जयपुरी लहठीक मांग बढ़ि गेल। प्रशिक्षणक अभावमे एतुक्का कारीगर नीक डिजाइन नहि दऽ पाबि रहल छथि। उपेन्द्र साह लहेड़ी बतौबति छथि जे लाह 2 सौ रुपया, चपड़ा 16 सौ रुपया, रंजन 2 सौ रुपया किलो धरि पहुंचि गेल संगे आनो सामान जेना हरवा, शीशा, रंग- पेंटक दाममे भारी वृद्धि भेल अछि । एहि कारणे बेसी बिक्री होएबाक बादो लाभ मे कमी आएल अछि मुदा अखनो भरण-पोषण भऽ सकैत अछि मुदा बाहरी लहठी हुनक बाजार केँ प्रभावित कऽ देलक अछि। लहठि बनौनिहारक कहब अछि जे 4 बरख पहिल लाह 25 रुपये किलो भेटैत छल जाहिसँ रोजगारक स्तर बढ़ि रहल छल। हिनका सभ द्वारा बनाओल गेल लहठी केँ खरीदय लेल व्यापारी सहरसा, सुपौल, मधेपुरा, बेगूसराय आदि जिला सऽ आबैत छलथि। इ सभअपने बूते डिजाइनमे किछु सुधार केलनि। कम बचत होएबाक कारणे रोटी लेल हिनक सभक हालत खराप अछि। बहुतो परिवार तऽ इ उद्योग बंद कऽ रोजी रोटी लेल डेली मजदूरीमे लागि गेल छथि।
 खगड़िया जिला उद्योग केन्द्रक प्रभारीमहाप्रबंधक बलराम सिंह बतौलनि जे लहठी निर्माण लेल बैँक सऽ उधार देल जाइत अछि। उद्योग केन्द्र द्वारा प्रशिक्षणक कोनो टा प्रावधान नहि अछि।
 खगड़िया जिला उद्योग केन्द्रक प्रभारीमहाप्रबंधक बलराम सिंह बतौलनि जे लहठी निर्माण लेल बैँक सऽ उधार देल जाइत अछि। उद्योग केन्द्र द्वारा प्रशिक्षणक कोनो टा प्रावधान नहि अछि।
 Powered by Blogger. 